Peter Behrens

Peter BEHRENS (14a de Aprilo 1868 – 27a de Februaro 1940) estis germana arkitekto kaj desegnisto. Li estis grava por la modernisma movado, kaj kelkaj el la ĉefaj nomoj de la movado (kiel Ludwig Mies van der Rohe, Le Corbusier kaj Walter Gropius) laboris por li en la plej fruaj stadioj de siaj karieroj.

Li estis unu el la estroj de la arkitektura reformo je la ŝanĝo de jarcento kaj estis la ĉefa desegnisto de faktoriaj kaj oficejaj konstruaĵoj el briko, ŝtalo kaj vitro. En 1903, Behrens estis nomumita direktoro de la Altlernejo Kunstgewerbeschule en Düsseldorf, kie li plenumis sukcesajn reformojn. En 1907, Behrens kaj dek aliaj fakuloj (Hermann Muthesius, Theodor Fischer, Josef Hoffmann, Joseph Maria Olbrich, Bruno Paul, Richard Riemerschmid, Fritz Schumacher, inter aliaj), plus dekdu kompanioj, ariĝis por krei la asocion Deutscher Werkbund.

Kategorio:Germanaj arkitektoj
Kategorio:Arkitektoj de secesio
Kategorio:Arkitektoj de moderno
Kategorio:Germanaj industriaj dezajnistoj
Kategorio:Le Corbusier